
Výzva na predloženie cenovej ponuky[footnoteRef:1] [1:  Obstarávateľ nie je v zmysle zákona č. 343/2015 Z. z. o verejnom obstarávaní a o zmene a doplnení niektorých zákonov (ďalej len „ZVO“) postupovať podľa ZVO v prípade zákaziek, ktoré nedosahujú limity pre nadlimitnú zákazku. Súťaž podľa tejto Výzvy na predloženie cenovej ponuky preto nepodlieha úprave ZVO. ] 

Názov predmetu zákazky:

„Dodanie softvérových licencií _CP 31/2026“

1. Identifikácia obstarávateľa

[bookmark: kontakt_meno][bookmark: _Hlk148712838]	Obchodné meno: 	 		Dopravný podnik Bratislava, akciová spoločnosť
	Sídlo: 				Olejkárska 1, 814 52 Bratislava 
	Kontaktná osoba:			Alena Morvayová
	Telefón:				(+ 421) (2) 5950 1484
	E-mail:				morvayova.alena@dpb.sk
	IČO: 				00 492 736
	DIČ:				2020298786
	IČ DPH:				SK2020298786
	Zapísaný v Obchodnom registri Mestského súdu Bratislava III, Oddiel: Sa, Vložka č. 607/B.

2. Názov zákazky:                   	Dodanie softvérových licencií
3. Označenie zákazky:		CP 31/2026

4. Druh zákazky:               	tovar/služba

5. Predpokladaná hodnota zákazky: 150 000,00 € bez DPH

6. CPV kódy: 
       48000000-8 – Softvérové balíky a informačné systémy

7. Opis predmetu zákazky
[bookmark: _Hlk65567597]Predmetom zákazky je  elektronické dodanie softvérových licencií Microsoft v druhoch a predpokladaných množstvách uvedených v tabuľke nižšie. Uchádzač môže ponúknuť nové licencie z oficiálneho distribučného kanála alebo druhotné licencie z voľného trhu, ak pri konkrétnej položke spĺňajú požiadavky uvedené vo výzve na predloženie ponuky.
        Súčasťou ceny je súčinnosť pri odovzdaní, evidencii a overení aktivovateľnosti licencií.

Bližšia špecifikácia tvorí samostatnú časť tejto výzvy na predloženie ponuky:
● Príloha 2 – Technická špecifikácia 

8. Miesto dodania predmetu zákazky: Dopravný podnik Bratislava, akciová spoločnosť, Bratislava
Miestom dodania je sídlo obstarávateľa; samotné licencie a dokumentácia sa dodávajú elektronicky na určený účet a určené kontaktné osoby obstarávateľa.

Dodanie sa považuje za splnené po:
•	pridelení alebo odovzdaní všetkých licencií v požadovanom množstve,
•	odovzdaní aktivačných kľúčov, inštalačných médií alebo odkazov a licenčnej dokumentácie,
•	odovzdaní úplnej prevodnej dokumentácie pri druhotných licenciách,
•	overení evidencie a aktivovateľnosti licencií verejným obstarávateľom,
•	podpísaní akceptačného protokolu.

Obstarávateľ je oprávnený odmietnuť licenciu, pri ktorej nie je preukázaný pôvod, právna bezvadnosť, správny typ alebo aktivovateľnosť. Úspešný uchádzač ju bezodkladne a bez ďalších nákladov nahradí riadnou licenciou.

9. Lehota viazanosti cenovej ponuky: 6 mesiacov 

10. Obhliadka miesta: nie

11. Lehota, miesto a spôsob predkladania ponúk:  do 27.07.2026 do 09,00 hod.

Komunikácia pri zadávaní tejto zákazky bude prebiehať s využitím elektronických prostriedkov a ponuky je potrebné predkladať elektronicky, a to prostredníctvom  IS JOSEPHINE: (link)
https://josephine.proebiz.com/sk/tender/79489/summary

12. Typ zmluvy/objednávky: Rámcová dohoda o poskytovaní služieb

[bookmark: _Hlk148964296]       Trvanie zmluvy/lehota dodania: 
     Trvanie rámcovej dohody: 48 mesiacov odo dňa účinnosti Zmluvy alebo do vyčerpania obchodovateľného finančného    objemu.
        Lehota dodania: do 3 dní odo dňa objednávky.


13. Jazyk ponuky: Ponuky sa predkladajú v slovenskom alebo českom jazyku.

14. Kritéria na vyhodnotenie ponúk

Jediným kritériom na vyhodnotenie ponúk je najnižšia celková cena za celý predmet zákazky v EUR bez DPH.           Váha kritéria je 100 %.
Celková cena je súčtom celkových cien všetkých položiek. Jednotková cena položky sa vynásobí požadovaným množstvom. Cena musí zahŕňať všetky náklady potrebné na riadne a úplné dodanie.
Úspešným uchádzačom sa stane uchádzač, ktorý splní všetky požiadavky a ponúkne najnižšiu celkovú cenu v EUR bez DPH. 
Pri rovnakej celkovej cene rozhodne nižšia jednotková cena položky č. 1; ak bude rovnaká, postupne položky č. 2 až 5.

15. Požadovaný obsah ponuky:
Ponuka predložená uchádzačom musí obsahovať tieto doklady v elektronickej podobe: 
a. Vyplnenú a osobou oprávnenou konať za uchádzača podpísanú prílohu č. 3 tejto výzvy -  Návrh uchádzača na plnenie kritéria; 
b. Čestné vyhlásenie uchádzača podľa Prílohy č. 4; 
c. Čestné vyhlásenie - sankčné opatrenia podľa Príloha č. 5;
d. Informačný formulár podľa Prílohy č. 6;
e. Doklady a dokumenty, ktorými uchádzač preukáže splnenie podmienok účasti v zmysle bodu 17 tejto výzvy.
f. Rámcová dohoda o poskytovaní služieb v editovateľnej verzii – Word (t.j. bez podpisu) doplnenú uchádzačom o chýbajúce údaje za uchádzača (t.j. identifikáciu uchádzača, ceny, kontaktné osoby na strane zhotoviteľa a pod.). Návrh rámcovej dohody o poskytovaní služieb je uvedený v prílohe č. 1 tejto výzvy na predloženie ponuky. 
g. Zoznam dodávok tovaru/služieb v zmysle bodu 17.3. tejto výzvy (Príloha č. 7)
h. Čestné vyhlásenie uchádzača k druhotným licenciám podľa Prílohy č. 8;

16. Spôsob predloženia ponuky:
Cena musí zahŕňať všetky náklady spojené s požadovaným predmetom zákazky. Do predloženej cenovej ponuky požadujeme zahrnúť všetko, čo je nevyhnutné na úplné a riadne plnenie zmluvy, pričom v cene budú obsiahnuté všetky náklady spojené s plnením predmetu zákazky. 

17. Podmienky účasti:

17.1. Osobné postavenie: Obstarávania sa môže zúčastniť len ten uchádzač, ktorý:
17.1.1. je oprávnený dodávať tovar, uskutočňovať stavebné práce alebo poskytovať službu, ktoré zodpovedajú predmetu zákazky. Splnenie tejto podmienky účasti si obstarávateľ overí z verejne dostupných zdrojov (Obchodný register).

17.1.2. nemá uložený zákaz účasti vo verejnom obstarávaní potvrdený konečným rozhodnutím v Slovenskej republike a štáte sídla, miesta podnikania alebo obvyklého pobytu. Splnenie tejto podmienky účasti uchádzač preukazuje prostredníctvom čestného vyhlásenia (znenie tejto podmienky účasti je zapracované aj v prílohe č. 3 tejto výzvy – Čestné vyhlásenie (bod 4).

Uchádzač môže preukázať splnenie týchto podmienok účasti aj zápisom do Zoznamu hospodárskych subjektov.

17.1.3. Doklady musia byť aktuálne a musia odrážať skutočný stav v čase predkladania ponuky.

17.2. Finančné a ekonomické postavenie
Nepožaduje sa

17.3. [bookmark: _Hlk235113743][bookmark: _Toc7862027][bookmark: _Toc141084543] Technická spôsobilosť alebo odborná spôsobilosť: 
[bookmark: _Hlk184644036]Minimálna požadovaná úroveň štandardov zoznam dodaných tovarov
Obstarávateľská organizácia požaduje predloženie zoznamu dodaných tovarov/poskytnutých služieb, z ktorého bude vyplývať, že uchádzač v referenčnom období za predchádzajúce tri (3) roky od vyhlásenia obstarávania zrealizoval dodávky obdobného tovaru/poskytoval službu  v kumulatívnej hodnote najmenej 150 000,00 EUR bez DPH.

Za obdobný tovar sa na účely tejto výzvy považuje dodanie:
· serverových licencií, 
· databázových licencií, 
· infraštruktúrnych licencií alebo 
· iných podnikových softvérových licencií. 
Zoznam dodaných tovarov musí obsahovať minimálne:
· názov a stručný opis dodaného tovaru, 
· cenu dodaného tovaru v EUR bez DPH, 
· lehotu (termín) dodania, 
· identifikačné údaje odberateľa. 
Ak bol odberateľom verejný obstarávateľ alebo obstarávateľ, uchádzač preukáže splnenie tejto podmienky referenciou. Ak bol odberateľom iný subjekt, uchádzač predloží potvrdenie odberateľa alebo iný preukázateľný doklad preukazujúci riadne dodanie tovaru.
Oprávnenie na dodanie licencií
Ak uchádzač ponúka nové licencie, je povinný preukázať oprávnenie alebo zabezpečený oficiálny distribučný kanál na dodanie ponúkaných produktov Microsoft podľa bodu 17.4 tejto výzvy.
Úspešný uchádzač na výzvu obstarávateľa pred uzavretím zmluvy predloží úplnú dokumentáciu v rozsahu podľa bodu 17.4 Osobitné podmienky tejto výzvy pre druhotné licencie. 
17.4. Osobitné podmienky

Spoločné požiadavky na licencie
•	Licencie musia byť bez právnych vád , plne uhradené, platne nadobudnuté a použiteľné na území Slovenskej republiky a Európskeho hospodárskeho priestoru.
•	Licencie nesmú byť skúšobné, časovo obmedzené, NFR, MSDN/Visual Studio Subscription, akademické, vzdelávacie, OEM viazané na konkrétne zariadenie ani inak obmedzené spôsobom, ktorý by bránil ich používaniu verejným obstarávateľom.
•	Aktivačné kľúče nesmú byť zablokované, zdieľané s iným používateľom ani opakovane predané. Spôsob aktivácie musí byť vhodný pre organizáciu verejného obstarávateľa.
•	Cena musí zahŕňať všetky náklady na dodanie licencií, licenčné portály, prevodné dokumenty, aktivačné kľúče, inštalačné médiá alebo odkazy na ich získanie a súčinnosť pri overení dodania.


17.4.1. Podmienky pre nové licencie
•Nové licencie musia pochádzať z oficiálneho licenčného alebo distribučného kanála Microsoft určeného pre komerčné alebo verejné organizácie.
•Licencie budú pridelené  obstarávateľovi prostredníctvom oficiálneho portálu alebo iného oficiálneho licenčného mechanizmu používaného spoločnosťou Microsoft pre príslušný produkt a licenčný program.
•Uchádzač v ponuke predloží neoverenú kópiu dokladu že je držiteľom statusu Microsoft Licensing Solution Partner/Provider (LSP) alebo Cloud Solution Provider (CSP), ktoré mu umožňuje dodať ponúkané produkty
•Pri položke Exchange Server Subscription Edition musí byť dodané platné aktívne licenčné oprávnenie v súlade s aktuálnymi licenčnými pravidlami výrobcu. Druhotná trvalá licencia sa pri tejto položke nepripúšťa.

17.4.2. Podmienky pre druhotné licencie


Druhotné licencie sa pripúšťajú iba pri položkách, pri ktorých je v tabuľke uvedená možnosť „nová alebo druhotná“
Obstarávateľ požaduje, aby dodávka druhotných licencií zahŕňala len tie licencie, ktoré boli prvým nadobúdateľom zakúpené v rámci multilicenčného programu spoločnosti Microsoft (Volume Licence) pre komerčné alebo štátne organizácie.

Dodávateľ, ktorý ponúka druhotné licencie, preukáže čestným vyhlásením v ponuke, že pre ponúkané druhotné licencie boli splnené podmienky, za ktorých sú distribučné práva na softvér pre držiteľa práv vyčerpané, t. j.

a)	licencie boli zakúpené pôvodným kupujúcim so súhlasom nositeľa autorských práv a boli zaplatené;
b)	licencie boli uvedené na trh členského štátu Európskej únie, Európskeho hospodárskeho spoločenstva alebo Švajčiarska;
c)	každý z existujúcich nadobúdateľov licencií zabezpečil odinštalovanie licencie a licencovaného softvéru a zabránil akémukoľvek používaniu (vrátane akéhokoľvek budúceho používania);
d)	licencie sú časovo neobmedzené (sú trvalé);
e)	k licenciám sa neviažu žiadne práva tretích strán.

Obstarávateľ akceptuje, že jedným dokumentom možno preukázať viac ako jednu zo skutočností uvedených v písmenách a) až e).

Vybraný dodávateľ, ktorý predložil ponuku na dodávku druhotných licencií, pred uzavretím zmluvy na základe písomnej výzvy verejného obstarávateľa podľa predloží verejnému obstarávateľovi doklady:

(a)	preukazujúce presnú a úplnú identifikáciu licencie a pre každý jednotlivý druh licencie minimálne
-	presný a úplný názov produktu (produktové číslo, verzia, edícia a typ licencie) a jeho množstvo;
-	identifikáciu zmluvy, prostredníctvom ktorej boli licencie prvýkrát uvedené na trh;
-	dôkaz alebo čestné vyhlásenie, že licencie sú určené na použitie v komerčnej alebo štátnej organizácii;
(b)	preukázanie presnej a úplnej identifikácie histórie licencií, napr.
-	presnú a úplnú špecifikáciu podkladových licencií a identifikáciu zmluvy, prostredníctvom ktorej boli podkladové licencie prvýkrát uvedené na trh;
-	v prípade licencií pôvodne zakúpených spolu s Microsoft Software Assurance presnú a úplnú identifikáciu týchto predchádzajúcich licencií, presnú a úplnú identifikáciu všetkých následných obnovení Microsoft Software Assurance, identifikáciu zmlúv, prostredníctvom ktorých boli pôvodné licencie uvedené na trh a prostredníctvom ktorých boli vykonané obnovenia Microsoft Software Assurance, a identifikáciu konečných verzií licencií;
(c)	identifikáciu prvého nadobúdateľa (názov, sídlo)
(d)	identifikáciu kompletného reťazca všetkých doterajších vlastníkov licencie (v rátane spoločnosti, ktorá licencie vykúpila). Splnenie podmienok bude preukázané:
-	identifikáciou držiteľa (názov, sídlo)
-	identifikáciou kontraktu, v rámci ktorého boli licencie zakúpené prvým nadobúdateľom
-	identifikáciou produktovým číslom (part number) licencií, presným názvom a množstvom
-	prehlásenie, že na licenciách neviaznu žiadne práva tretích strán
-	prehlásenie, že licencie a licencovaný softvér sú odinštalované, nie sú používané a je na strane držiteľa zaistené, že je zamedzené ich použitiu v budúcnosti

Obstarávateľ požaduje, aby druhotné licencie boli dodané do elektronickej platformy, umožňujúcu evidenciu a správu licencií (licenčného portálu). Zadávateľ po uzavretí kúpnej zmluvy poskytne dodávateľovi informácie potrebné k vytvoreniu účtu.

Obstarávateľ požaduje, aby v prípade dodávky druhotných licencií boli na licenčnom portály pod účtom obstarávateľa uvedené minimálne nasledujúce informácie: úplný a presný  názov licencie (vrátane verzie a edície), počet licencií, licenčné (aktivačné) kľúče a inštalačné média, kompletná prevodná dokumentácia (preukazujúca splnenie všetkých podmienok pre dodávku licencií z voľného trhu), nadobúdacie doklady (kúpna zmluva, faktúra atd.)


18. Zábezpeka
Nepožaduje sa.

19. Vyhodnotenie ponúk

19.1. Obstarávateľ vyhodnocuje ponuky na základe kritéria na vyhodnotenie ponúk: najnižšia predpokladaná cena celkom bez DPH za celý predmet zákazky. Obstarávateľ zostaví poradie ponúk uchádzačov na základe predložených návrhov na plnenie kritéria predpokladaná cena celkom bez DPH za celý predmet zákazky, pričom na prvom mieste sa umiestni ponuka s najnižšou predpokladanou cenou celkom bez DPH.

19.2. Obstarávateľ bude vyhodnocovať splnenie požiadaviek na predmet zákazky a splnenie podmienok účasti u uchádzača, ktorého ponuka sa predbežne umiestnila na prvom mieste v poradí.

19.3. V prípade, že uchádzač predbežne nahradil doklady preukazujúce splnenie podmienok účasti uvedené v bode 17 Výzvy čestným vyhlásením podľa Prílohy č. 4, obstarávateľ vyzve uchádzača na predloženie dokladov preukazujúcich splnenie podmienok účasti predbežne nahradenými čestným vyhlásením v lehote minimálne 2 pracovných dní, ak obstarávateľ neurčí dlhšiu lehotu. Ak uchádzač v stanovenej lehote nepredloží doklady preukazujúce splnenie podmienok účasti predbežne nahradené čestným vyhlásením, bude jeho ponuka vylúčená z vyhodnotenia.

19.4. Ak komisia identifikuje nezrovnalosti alebo nejasnosti v informáciách alebo dôkazoch, ktoré uchádzač poskytol, písomne požiada o vysvetlenie ponuky a ak je to potrebné aj o predloženie dôkazov. Vysvetlením ponuky nemôže dôjsť k jej zmene. Za zmenu ponuky sa nepovažuje odstránenie zrejmých chýb v písaní a počítaní. Uchádzač predloží vysvetlenie najneskôr do dvoch pracovných dní, ak obstarávateľ neurčí dlhšiu lehotu. Ak uchádzač v stanovenej lehote nepredloží vysvetlenie, bude jeho ponuka vylúčená z vyhodnotenia.

19.5. V prípade vylúčenia ponuky z vyhodnocovania, obstarávateľ uchádzačovi oznámi vylúčenie ponuky z vyhodnotenia a určí nové/aktualizované poradie ponúk a pristúpi k vyhodnoteniu ponuky, ktorá sa umiestnila na prvom mieste.

19.6. Po vyhodnotení ponuky obstarávateľ písomne oznámi všetkým uchádzačom výsledok vyhodnotenia ponúk vrátane poradia uchádzačov. Úspešnému uchádzačovi alebo uchádzačom oznámia, že jeho ponuku alebo ponuky prijímajú. Neúspešnému uchádzačovi oznámia, že neuspel a dôvody neprijatia jeho ponuky.

19.7. Úspešný uchádzač bude vyzvaný na poskytnutie súčinnosti k podpisu zmluvy, v rámci ktorej preukáže, že je on a jeho známi subdodávatelia sú zapísaní v Registri partnerov verejného sektora (pokiaľ taká povinnosť zo zákona o registri partnerov verejného sektora vyplýva) a za všetkých známych subdodávateľoch, ktorí budú využití na plnenie zmluvy, predloží údaje a doklady podľa bodu 17 tejto výzvy.

19.8. Obstarávateľ si vyhradzuje právo vyzvať úspešného uchádzača na nahradenie navrhovaného subdodávateľa v prípade, že subdodávateľ nebude spĺňať podmienky účasti uvedené v bode 17 tejto výzvy týkajúce sa osobného postavenia.

19.9. V prípade, ak uchádzač, ktorého ponuka sa po vyhodnotení ponúk umiestnila na prvom mieste neposkytne v stanovenom termíne súčinnosť podľa predchádzajúceho bodu, nenahradí navrhovaného subdodávateľa v stanovenej lehote, prípadne odmietne podpísať zmluvu, obstarávateľ pristúpi k vyhodnoteniu ponuky, ktorá sa umiestnila na druhom mieste s vykonaním úkonov uvedených v predchádzajúcich bodoch.

20. Elektronická aukcia: nie

21. Doplňujúce informácie:


21.1. Obstarávateľ si vyhradzuje právo neprijať ani jednu z predložených ponúk a/alebo kedykoľvek zrušiť túto súťaž. Všetky náklady spojené s predložením ponúk znáša uchádzač. Ak úspešný uchádzač neuzavrie zmluvu s obstarávateľom, obstarávateľ môžu rokovať o uzavretí zmluvy s ďalšími uchádzačmi v poradí.



Prílohy:
1.  Rámcová dohoda o poskytovaní služieb
2. [bookmark: _Hlk148953967] Technická špecifikácia predmetu zákazky
3.  Návrh uchádzača na plnenie kritérií
4. Čestné vyhlásenie uchádzača
5. [bookmark: _Hlk188007521]Čestné vyhlásenie – sankčné opatrenia
6. [bookmark: _Hlk188007596]Informačný formulár
7. Zoznam dodávok tovaru
8. Čestné vyhlásenie uchádzača k druhotným licenciám


V Bratislave dňa 17.06.2026          

    


	                                     	___________________________________________
Dopravný podnik Bratislava, akciová spoločnosť
JUDr. Barbora Notová
vedúca sekcie právnych služieb a kontroly

Príloha č. 1
Rámcová dohoda o poskytovaní služieb

Dokument tvorí samostatnú prílohu tejto výzvy.



[bookmark: _Hlk148964215]Príloha č. 2
Technická špecifikácia predmetu zákazky

[bookmark: _Hlk114476234]Dokument tvorí samostatnú prílohu tejto výzvy.

Príloha č. 3
Návrh uchádzača na plnenie kritérií


Dokument tvorí samostatnú prílohu tejto výzvy.



Príloha č. 4
Čestné vyhlásenie uchádzača
 
Dokument tvorí samostatnú prílohu tejto výzvy



Príloha č. 5
Čestné vyhlásenie – sankčné opatrenia

Dokument tvorí samostatnú prílohu tejto výzvy.




Príloha č. 6
Informačný formulár

Dokument tvorí samostatnú prílohu tejto výzvy.




Príloha č. 7
Zoznam dodávok tovaru



Dokument tvorí samostatnú prílohu tejto výzvy.



Príloha č. 8

Čestné vyhlásenie uchádzača k druhotným licenciám


Dokument tvorí samostatnú prílohu tejto výzvy.

